<classify> Ushauri huo ulitolewa bungeni mjini hapa jana na Naibu Waziri wa Habari, Vijana, Utamaduni na Michezo, Juma Nkamia alipokuwa akijibu swali la nyongeza la Mbunge wa Viti Maalumu, Maryam Salum Msabaha Chadema aliyehoji serikali inawashauri nini wasanii kuhusu kupata mafunzo katika chuo hicho.Akijibu swali hilo, Naibu Waziri Nkamia, alisema serikali inatambua umuhimu wa TaSUBa, ambayo zamani ilikuwa inajulikana kama Chuo cha Sanaa Bagamoyo, lakini haiwezi kuwalazimisha wasanii wa muziki wa bongofleva na wa kizazi kipya kwa ujumla wapitie katika chuo hichio, lakini kila wakati imekuwa ikiwashauri kuhakikisha wanakitumia chuo hicho vizuri.Alisema anaamini kama wasanii wataenda kujifunza katika chuo hicho wataboresha zaidi kazi zao na wataona mafanikio makubwa ya kupita katika chuo chenye ubora unaotambulika Afrika Mashariki.Akijibu swali la msingi la mbunge huyo, Nkamia alisema taasisi hiyo ilitambuliwa na Jumuiya ya Afrika Mashariki kuwa Kituo cha Sanaa na Utamaduni cha Ubora Uliotukuka mwaka 2011.  <topic>: michezo 